Държавен вестник, бр. 35, 2026 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  35
УКАЗАНИЯ: 
 
1. В Част І, т. 1 или 2 се отбелязва кой подава декларацията, а в т. 3 - периодът, за който се подава декларацията - година и съответното тримесечие. Това е периодът, през който е възникнало 
задължението за определяне, удържане и внасяне на дължимите данъци по ЗДДФЛ и ЗКПО, съответно периодът, за който следва да се декларират данни от текущата счетоводна отчетност съгласно чл. 
123, ал. 10 от ЗДДС. Предприятията – платци на доходи, както и самоосигуряващите се лица по смисъла на Кодекса за социално осигуряване, подават декларацията само по електронен път.  
2. В Част І, т. 4, 5 и 6 се попълват, когато декларацията се подава на основание чл. 73а, ал. 1 от ЗДДФЛ и/или чл. 201, ал. 5 и/или 6 от ЗКПО, за целите на автоматичния обмен на информация. В този 
случай се отбелязва, че към декларацията се прилага Приложение № 1, Приложение № 2 и/или Приложение № 3 и в т. 4.1, 5.1 и/или 6.1 се посочва общият брой на попълнените в съответното 
приложение части (Част І и/или Част ІІ).  
3. В Част І, т. 7 се попълва, когато декларацията се подава на основание чл. 123, ал. 10 от ЗДДС от регистрираните по ЗДДС лица, които са предприятия по Закона за счетоводството, за целите на 
деклариране на посочените в същата разпоредба данни от текущата счетоводна отчетност: 
- сумата на налични парични средства в касите; 
- размер на вземанията (включително от предоставени заеми) от собственици физически лица; 
- размер на вземанията (включително от предоставени заеми) от работници, служители, лица, наети по договор за управление и контрол, и подотчетни лица. 
В този случай се отбелязва, че към декларацията се прилага Приложение № 4. Ако лицето не е задължено да подава декларацията по чл. 55, ал. 1 от ЗДДФЛ и чл. 201, ал. 1 от ЗКПО, но е задължено да 
декларира данните по чл. 123, ал. 10 от ЗДДС, попълва образец 4001 без Част ІV, а в част І отбелязва т. 7. 
4. Част ІІІ се попълва само когато декларацията се подава от чуждестранно физическо лице чрез пълномощник с постоянен адрес в страната или от законен представител на малолетно, непълнолетно 
или поставено под запрещение физическо лице. 
5. Част ІV, ред 1 в колона 3 се попълва от предприятия и самоосигуряващи се лица, задължени да удържат и внасят авансов данък по чл. 43, ал. 4, чл. 44, ал. 4 и/или чл. 44а от ЗДДФЛ за доходи от: 
стопанска дейност; от наем или от друго възмездно предоставяне за ползване на права или имущество и за парични доходи, подлежащи на облагане по реда на чл. 35 от ЗДДФЛ.  
6. Част ІV, редове 2 и 3 в колона 3 се попълват от предприятия и самоосигуряващи се лица, задължени да удържат и внасят окончателен данък за доходите по чл. 37 и чл. 38 от ЗДДФЛ.  
7. Част ІV, редове 4 и 5 в колона 3 се попълват от местни юридически лица, места на стопанска дейност в страната, еднолични търговци и други физически лица, задължени да удържат и внасят данък 
при източника по чл. 194 и 195 от ЗКПО.  
8. Част ІV, редове 1 и 3 в колона 4 се попълват от: физически лица, задължени да определят и внасят авансов данък по чл. 43, ал. 3 и чл. 44, ал. 3 от ЗДДФЛ за придобити доходи от стопанска дейност 
и от наем или от друго възмездно предоставяне за ползване на права или имущество, както и окончателен данък за доходи по чл. 37 и 38, ал. 5, т. 1 и т. 3 от ЗДДФЛ. Когато доходите от дивиденти и 
ликвидационни дялове, както и доходите по чл. 38, ал. 5, т. 2, ал. 8 и 14 от ЗДДФЛ са придобити от местни физически лица от източник в чужбина, на основание чл. 67, ал. 4 от ЗДДФЛ дължимият 
окончателен данък се внася в срок до 30 април на годината следваща годината на придобиването на дохода и се декларира в годишната данъчна декларация по чл. 50 от ЗДДФЛ, а не в колона 4. 
9. Част ІV, ред 5 в колона 4 се попълва от чуждестранни юридически лица, задължени да определят и внасят данък при източника по чл. 195 от ЗКПО.  
 
Срок за подаване на декларацията 
Декларацията по чл. 55, ал. 1 от ЗДДФЛ и чл. 201, ал. 1 от ЗКПО се подава в срока за внасяне на дължимите данъци – до края на месеца, следващ тримесечието.   
 
Данните по чл. 123, ал. 10 от ЗДДС се декларират в срок до края на месеца, следващ тримесечието, към края на което са налице обстоятелствата, посочени в същата разпоредба.  
 
Когато данъчно задълженото лице – предприятие се прекратява с ликвидация или с обявяване в несъстоятелност или се прекратява дейността на място на стопанска дейност на чуждестранно лице в 
страната или при прекратяване на неперсонифицирано дружество или осигурителна каса, за последния данъчен период се подава декларация в 30-дневен срок от датата на заличаване/прекратяване на 
данъчно задълженото лице. Това обстоятелство се отбелязва в т. 6 от Част І на декларацията. 
Декларацията за дължимия данък за последния данъчен период се подава от представляващия данъчно задълженото лице през този период – ликвидатор, синдик, представляващия мястото на 
стопанска дейност, неперсонифицирано дружество или осигурителна каса. Данните за това лице се попълват в т. 8 от Част IІ.  
 
Информацията по чл. 73а, ал. 1 от ЗДДФЛ и чл. 201, ал. 5 и/или 6 от ЗКПО се подава годишно - с декларацията, подавана за четвъртото тримесечие на годината, т.е. в срок до 31 януари на следващата 
година. Ако платецът не е задължен да подава декларация по чл. 55, ал. 1 от ЗДДФЛ и чл. 201, ал. 1 от ЗКПО за четвъртото тримесечие на годината, но е задължен да представя информацията по чл. 
73а, ал. 1 от ЗДДФЛ и чл. 201, ал. 5 и/или 6 от ЗКПО, попълва образец 4001 без Част ІV. Това се отнася и за предприятията по чл. 55, ал. 4 от ЗДДФЛ.  
В случаите на заличаване/прекратяване на данъчно задълженото лице – предприятие, информацията се подава в 30-дневен срок от датата на заличаване/прекратяване.